V. Sopko, poslanec: (2002-07-10):
J. Migaš, predseda NR SR: Hlasujeme. Už teraz je to jasné. Hlasujeme o tomto návrhu. (Hlasovanie.) Prítomných je 98 poslancov, za 75, proti 14, zdržalo sa 7, nehlasovali 2. Daný návrh sme schválili, teda bude vrátený navrhovateľom na dopracovanie. Panie poslankyne, páni poslanci, teraz pristúpime k hlasovaniu o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 140/1961 Zb. Trestný zákon v znení neskorších predpisov (tlač 1550). Spoločným spravodajcom je pán poslanec Gašparovič. (Hlasy v sále.) Kto ním bol? Pán poslanec Orosz. Pán poslanec Orosz, nech sa páči. L. Orosz, poslanec: Áno, pán predseda. Z rokovania výborov vzišiel jeden pozmeňujúci návrh, ktorý sa dotýka opäť účinnosti zákona. Ústavnoprávny výbor ho, myslím, schválil, ale keďže neschválil spoločnú správu, tak nemôžem vyjadriť odporúčanie vo vzťahu k hlasovaniu o tomto návrhu. Dajte hlasovať, prosím, o tomto návrhu. J. Migaš, predseda NR SR: Panie poslankyne, páni poslanci, pán spravodajca predniesol návrh o účinnosti tohto zákona. O tom budeme hlasovať, samozrejme, bez stanoviska gestorského výboru, pretože neprijal spoločnú správu. Hlasujeme. (Hlasovanie.) Prítomných je 97 poslancov, za 80, proti 10, zdržalo sa 7, hlasovali všetci. Tento pozmeňujúci návrh sme schválili. Nech sa páči. L. Orosz, poslanec: Áno, pán predseda, mám oprávnenie na to, aby som predložil návrh, aby sme o tomto návrhu zákona rokovali hneď v treťom čítaní. J. Migaš, predseda NR SR: Hlasujeme o tom, aby sme prešli do tretieho čítania. Hlasujeme. (Hlasovanie.) Prítomných je 95 poslancov, za 78, proti 8, zdržalo sa 9, hlasovali všetci. Návrh sme schválili. Pristúpime teda k tretiemu čítaniu o tomto návrhu zákona. Otváram rozpravu v rámci tretieho čítania. Pýtam sa, či niekto má návrhy v súlade s § 85 zákona o rokovacom poriadku. Nie je to tak. Vyhlasujem rozpravu za skončenú. Keďže v rámci tohto čítania neboli podané žiadne návrhy, podľa § 86 zákona o rokovacom poriadku pristúpime k hlasovaniu o návrhu zákona ako o celku. Hlasujeme o návrhu zákona ako o celku. (Hlasovanie.) Prítomných je 98 poslancov, za 51, proti 24, zdržalo sa 21, nehlasovali 2. Konštatujem, že sme schválili návrh skupiny poslancov Národnej rady na vydanie novely Trestného zákona. Spoločným spravodajcom je poslanec Hajdúk. Nech sa páči, pán poslanec, uveďte hlasovanie. P. Hajdúk, poslanec: Vážený predseda, najskôr, prosím, dajte hlasovať o návrhu pána poslanca Klemensa z rozpravy, že Národná rada v súlade s § 73 ods. 3 zákona o rokovacom poriadku nebude pokračovať v rokovaní o návrhu zákona. J. Migaš, predseda NR SR: Panie poslankyne, páni poslanci, prezentujme sa a hlasujme o návrhu pána poslanca Klemensa, ktorý predniesol v rozprave, aby sme nepokračovali v hlasovaní o tomto návrhu zákona. Hlasujeme. (Hlasovanie.) Prítomných je 94 poslancov, za 42, proti 41, zdržalo sa 9, nehlasovali 2. Konštatujem, že tento návrh sme neschválili. Nech sa páči, ďalej. P. Hajdúk, poslanec: Keďže tento návrh nebol schválený, budeme hlasovať o spoločnej správe. Spoločná správa obsahuje jeden bod. Dajte hlasovať o tomto jednom bode zo spoločnej správy s návrhom gestorského výboru neschváliť ho. J. Migaš, predseda NR SR: Hlasujeme o jedinom bode zo spoločnej správy s odporúčaním gestorského výboru neschváliť ho. Hlasujeme. (Hlasovanie.) Prítomných je 92 poslancov, za 58, proti 20, zdržalo sa 12, nehlasovali 2. Konštatujem, že tento návrh sme schválili. Ďalej. P. Hajdúk, poslanec: Tým sme odhlasovali spoločnú správu. Teraz pristúpime k hlasovaniu o 2 pozmeňujúcich návrhoch z rozpravy, ktoré podal pán poslanec Slafkovský. Dajte, prosím, hlasovať o prvom z nich, ktorý sa týka doplnenia v bode 2 o slová „a osobitného predpisu 23ch“. J. Migaš, predseda NR SR: Hlasujeme. Hlasujeme o prvom pozmeňujúcom návrhu pána poslanca Slafkovského. (Hlasovanie.) Prítomných je 93 poslancov, za 66, proti 7, zdržalo sa 15, nehlasovalo 5. Konštatujem, že tento návrh sme schválili. Druhý. P. Hajdúk, poslanec: Ďalej dajte, pán predseda, prosím, hlasovať o druhom návrhu pozmeňujúcom pána poslanca Slafkovského. Tento sa týka dátumu účinnosti zákona. J. Migaš, predseda NR SR: Hlasujeme o druhom pozmeňujúcom návrhu poslanca Slafkovského. (Hlasovanie.) Prítomných je 89 poslancov, za 59, proti 11, zdržalo sa 16, nehlasovali 3. Tento návrh sme schválili. P. Hajdúk, poslanec: Keďže už sme hlasovali o bode spoločnej správy i pripomienkach z rozpravy a mám splnomocnenie gestorského výboru, odporúčam hlasovať o tom, že poslanecký návrh zákona prerokujeme v treťom čítaní ihneď. J. Migaš, predseda NR SR: Prezentujme sa a hlasujme o tom, aby sme uvedený návrh zákona prerokovali v treťom čítaní. (Hlasovanie.) Prítomných je 87 poslancov, za 67, proti 7, zdržalo sa 8, nehlasovalo 5. Návrh sme schválili. Pristúpime teda k tretiemu čítaniu o tomto návrhu zákona. Otváram rozpravu v rámci tretieho čítania a pýtam sa, či niekto z poslancov chce podať návrhy podľa § 85. Nie je to tak. Vyhlasujem rozpravu za skončenú. Keďže v rámci tohto čítania neboli podané žiadne návrhy podľa § 86 zákona o rokovacom poriadku, pristúpime k hlasovaniu o návrhu zákona ako o celku. P. Hajdúk, poslanec: Pán predsedajúci, dajte, prosím, hlasovať o návrhu zákona ako o celku s návrhom gestorského výboru neschváliť návrh. J. Migaš, predseda NR SR: Hlasujeme o návrhu zákona ako o celku. (Hlasovanie.) Prítomných je 71 poslancov. Panie poslankyne, páni poslanci, Národná rada nie je schopná sa uznášať. Ďakujem pekne, pán spravodajca. Panie poslankyne, páni poslanci, teraz pristúpime k hlasovaniu o návrhu uznesenia k správe o plnení štátneho rozpočtu Slovenskej republiky za I. štvrťrok 2002 (tlač 1576). Prosím spravodajcu poslanca Farkasa, aby uvádzal hlasovanie o návrhu uznesenia. Nech sa páči, pán spravodajca.